ΕΛΛΗΝΙΚΗ ΔΗΜΟΚΡΑΤΙΑ

**ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ – ΝΟΜΟΣ ΚΙΛΚΙΣ**

**ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΚΙΛΚΙΣ (ΔΕΥΑΚ)**

**ΔΙΕΥΘΥΝΣΗ**: 1ο χιλιόμετρο Κιλκίς Ξηρόβρυση, 61100 Κιλκίς

**ΤΗΛΕΦΩΝΙΚΟ ΚΕΝΤΡΟ**: 23410 29330 **FAX**: 23410 29320

Email: info@deyak.gr, Ιστοσελίδα: www.deyak.gr

Από το πρακτικό της αριθμό **10/2013** Συνεδρίασης του Διοικητικού Συμβουλίου της Δημοτικής Επιχείρησης Ύδρευσης Αποχέτευσης Κιλκίς.

**ΣΥΝΕΔΡΙΑΣΗ**: Της 12/07/2013 **Ημέρα**: Παρασκευή **Ώρα**: **11:00**

**ΠΡΟΣΚΛΗΣΗ**: Έγγραφη **Ημερομηνία**: 05/07/2013

Διαπιστώθηκε ότι υπάρχει η νόμιμη απαρτία αφού σε σύνολο επτά (7) μελών βρέθηκαν παρόντα έξι(6)

**ΠΑΡΟΝΤΕΣ**

1. Κωνσταντίνος Παπαδόπουλος, Αντιδήμαρχος Κιλκίς, Αναπληρωτής Πρόεδρος
2. Δημήτριος Τσαντάκης, Δημοτικός Σύμβουλος, Μέλος
3. Κωνσταντίνος Πάταρας, Δημοτικός Σύμβουλος, Μέλος
4. Ουρανία Κασκαμανίδου, Εκπρόσωπος Συλλόγου εργαζομένων, Μέλος
5. Σισμανίδης Ιωάννης , Δημοτικός Σύμβουλος, Μέλος
6. Ιωάννης Δημητριάδης, Εκπρόσωπος Δημοτών, Μέλος

**ΑΠΟΝΤΕΣ**

1. **Παντελής Μαιδάνογλου, Εκπρόσωπος, μέλος**

**ΘΕΜΑ 2Ο** : Έγκριση 1ου Ανακεφαλαιωτικού Πίνακα Εργασιών του έργου «ΑΠΟΧΕΤΕΥΤΙΚΑ ΔΙΚΤΥΑ, ΑΝΤΛΙΟΣΤΑΣΙΑ – ΚΑΤΑΘΛΙΠΤΙΚΟΙ ΑΓΩΓΟΙ ΤΟΥ Δ.Δ. ΑΝΑΤΟΛΙΚΟΥ ΔΗΜΟΥ ΧΑΛΑΣΤΡΑΣ» **(Απόφαση 82/2013).**

Ο Α. Πρόεδρος της Δ.Ε.Υ.Α. Κιλκίς εισηγούμενος το **ΔΕΥΤΕΡΟ** θέμα της ημερήσιας διάταξης έθεσε υπόψη του Διοικητικού Συμβουλίου το έργο του τίτλου του θέματος.

Σχετική ενημέρωση για το παραπάνω θέμα δόθηκε από τον Γενικό Διευθυντή της ΔΕΥΑ Κιλκίς κ. Ηλία Αβραμίδη, ο οποίος υπόψη του Δ.Σ. την αιτιολογική έκθεση του 1ου Ανακεφαλαιωτικού Πίνακα Εργασιών:

|  |  |
| --- | --- |
| **ΕΡΓΟ:** | **«ΑΠΟΧΕΤΕΥΤΙΚΑ ΔΙΚΤΥΑ, ΑΝΤΛΙΟΣΤΑΣΙΑ – ΚΑΤΑΘΛΙΠΤΙΚΟΙ ΑΓΩΓΟΙ ΤΟΥ Δ.Δ. ΑΝΑΤΟΛΙΚΟΥ ΔΗΜΟΥ ΧΑΛΑΣΤΡΑΣ»** |
| **ΑΝΑΔΟΧΟΣ:** | **Κ/Ξ ΜΗΧΑΝΙΚΗ ΠΕΡΙΒΑΛΛΟΝΤΟΣ Α.Ε. – Ε.Τ.ΕΡ. Α.Ε.** |

***ΑΙΤΙΟΛΟΓΙΚΗ ΕΚΘΕΣΗ***

που συνοδεύει τον 1ο Ανακεφαλαιωτικό Πίνακα Εργασιών

**A) ΓΕΝΙΚΑ ΣΤΟΙΧΕΙΑ**

Ο αρχικός Προϋπολογισμός του έργου ανέρχεται σε 7.780.000,00 € με απρόβλεπτα, αναθεώρηση και Φ.Π.Α. Η δημοπρασία του έργου πραγματοποιήθηκε την 13/09/2011 και το αποτέλεσμα του διαγωνισμού εγκρίθηκε με την υπ’ αριθμ. 39/2012 Απόφαση του Δ.Σ. της ΔΕΥΑ Κιλκίς όπου αναδείχθηκε ανάδοχος η Κ/Ξ ΜΗΧΑΝΙΚΗ ΠΕΡΙΒΑΛΛΟΝΤΟΣ Α.Ε. – Ε.Τ.ΕΡ. Α.Ε. με συνολική προσφορά 7.516.191,21 € με απρόβλεπτα, αναθεώρηση και Φ.Π.Α.

Κατόπιν των απαραίτητων εγκρίσεων η Σύμβαση για την κατασκευή του έργου υπογράφηκε στις 14/12/2012, όπου ορίζεται συμβατική προθεσμία για την ολοκλήρωση της κατασκευής του έργου, διάστημα δεκαοκτώ (18) μηνών.

Ο παρών Ανακεφαλαιωτικός Πίνακας Εργασιών συντάχθηκε σύμφωνα με το άρθρο 57 παρ. 3 του Ν.3669/08 το οποίο αναφέρεται στη διάθεση των απροβλέπτων δαπανών κάθε σύμβασης: *«Με τα ποσά των απρόβλεπτων δαπανών (απρό­βλεπτα) που περιλαμβάνονται στην αρχική σύμβαση καλύπτονται …… από προφανείς παραλείψεις ή σφάλματα της προμέτρησης της μελέτης ή από απαιτήσεις της κατασκευής οι οποίες καθίστανται απαραίτητες για την αρτιότητα και λειτουργικότητα του έργου………υπό την προϋπόθεση να μην τροποποιείται το «βασικό σχέδιο» του έργου, δηλαδή ή όλη κατασκευή, καθώς και τα βασικά διακριτά στοιχεία της, όπως προβλέπονται από την αρχική σύμβαση*».

Ο παρών Ανακεφαλαιωτικός Πίνακας περιλαμβάνει νέες εργασίες, οι οποίες κρίνονται απολύτως απαραίτητες, ώστε το έργο να καταστεί άρτιο και λειτουργικό καθώς και να καλυφθούν προφανείς παραλείψεις και σφάλματα της μελέτης.

Η δαπάνη για την εκτέλεση των νέων εργασιών καλύπτεται αποκλειστικά από το ποσό των απροβλέπτων της Σύμβασης.

Ο κανονισμός των τιμών μονάδας των νέων εργασιών συντάχθηκε με εφαρμογή του άρθρου 57 παρ. 6 και 7 του Ν. 3669/08 (περιπτώσεις α,β,γ). Πιο συγκεκριμένα ο κανονισμός των τιμών μονάδας των νέων εργασιών του παρόντος 1ου Ανακεφαλαιωτικού Πίνακα Εργασιών συντάχθηκε σύμφωνα με την περίπτωση β. Δηλαδή, οι νέες εργασίες Α.Τ.: 1ΝΤ/1, 1ΝΤ/2, 1ΝΤ/3, 1ΝΤ/4 περιλαμβάνονται στα ενιαία ή στα αναλυτικά τιμολόγια.

**Β) ΤΕΧΝΙΚΑ ΣΤΟΙΧΕΙΑ**

 Σύμφωνα με την γεωτεχνική μελέτη του έργου που περιλαμβάνεται στην οριστική μελέτη του έργου αναφέρονται τα εξής: *«… Κατά τη διάρκεια των ερευνητικών εργασιών, η στάθμη των υπόγειων υδάτων εντοπίσθηκε στο βάθος των 6 μέτρων..»* , δηλαδή η στάθμη του υδροφόρου ορίζοντα βρίσκεται κάτω από τη στάθμη εκσκαφής του δικτύου (≈ 1,50 μ.), καθώς και κάτω από τη στάθμη θεμελίωσης του αντλιοστασίου (4,60 μ.).

 Έπειτα από την υπογραφή της σύμβασης του έργου και κατά τη φάση προετοιμασίας της εκτέλεσης των εργασιών διενεργήθηκαν δοκιμαστικές τομές σκαμμάτων βάθους 1,50 μ., στις περιοχές του δικτύου καθώς και αντλιοστασίου καθώς και εργαστηριακές αναλύσεις για τη διερεύνηση της εκσκαψιμότητας του εδάφους. Από την έρευνα και την εδαφοτεχνική μελέτη διαπιστώθηκαν τα εξής: α) ο υπόγειος ορίζοντας βρίσκεται σε βάθος περίπου 50-60 cm κατά τη δειγματοληψία, β) τα πρανή των κατακόρυφων εκσκαφών καταρρέουν με την εισροή νερών στο σκάμμα, εντός ολίγων λεπτών, γ) μετά την ολοκλήρωση της εκσκαφής το σκάμμα επιχώνεται εντός σύντομου χρονικού διαστήματος (λίγα λεπτά), με την ταυτόχρονη πλήρωση με νερό στη στάθμη που προαναφέρθηκε.

Επίσης, σύμφωνα με την οριστική μελέτη προβλέπεται μονός καταθλιπτικός αγωγός για τον οποίο αναφέρονται τα εξής: «…Ο *καταθλιπτικός αγωγός οδηγεί τα λύματα από το αντλιοστάσιο αναρρόφησης στο υφιστάμενο αντλιοστάσιο λυμάτων Ε (Χαλάστρα) και εν συνεχεία, μέσω του υφιστάμενου καταθλιπτικού αγωγού στην Εγκατάσταση Επεξεργασίας Λυμάτων Χαλάστρας...».*

 Όμως για την διασφάλιση της εύρυθμης λειτουργίας του έργου και την ανεξαρτητοποίηση του δικτύου του Δ.Δ. Ανατολικού με αυτό του Δ.Δ. Χαλάστρας κρίνεται απαραίτητη η μεταφορά των λυμάτων του Δ.Δ. Ανατολικού απευθείας στην Εγκατάσταση Επεξεργασίας Λυμάτων Χαλάστρας ώστε να καταστεί πλήρως άρτιο και λειτουργικό το έργο/δίκτυο χωρίς να εξαρτάται από την υφιστάμενη κατάσταση του δικτύου και του αντλιοστασίου του Δ.Δ. Χαλάστρας και των προβλημάτων που μπορεί να ανακύψουν σε αυτά.

 Από τα παραπάνω προκύπτει ότι οι νέες εργασίες καθίστανται απαραίτητες λόγω εσφαλμένης αρχικής εκτίμησης των χαρακτηριστικών του εδάφους που οδήγησε σε προφανείς παραλείψεις εργασιών και σφάλματα προμέτρησης της αρχικής μελέτης.

 Επίσης, η ανεξαρτητοποίηση του δικτύου εξασφαλίζει την αρτιότητα και λειτουργικότητα του έργου, παρά την πλήρη εφαρμογή των σχετικών προδιαγραφών κατά την κατάρτιση των μελετών του έργου χωρίς να τροποποιείται το «βασικό σχέδιο» του έργου, δηλαδή ή όλη κατασκευή, καθώς και τα βασικά διακριτά στοιχεία της, όπως προβλέπονται από την αρχική σύμβαση.

 Επομένως, λαμβάνοντας υπόψη όλα τα παραπάνω καθίστανται απαραίτητες οι εργασίες αντιστήριξης των παρειών των χανδάκων με μεταλλικά πετάσματα, οι συνεχείς αντλήσεις των σκαμμάτων, η δημιουργία στραγγιστηρίων σε τμήματα των γραμμών του δικτύου και κλάδων αυτών και κατά μήκος του καταθλιπτικού αγωγού, καθώς και επέκταση του καταθλιπτικού αγωγού στην Εγκατάσταση Επεξεργασίας Λυμάτων Χαλάστρας.

 Οι νέες εργασίες αποσκοπούν στην ασφάλεια των εργαζομένων και του προσωπικού, στη δημιουργία δαπέδου εργασίας ώστε να εκτελεστούν όλες οι εργασίες εν ξηρώ όπως απαιτούν οι τεχνικές προδιαγραφές, στην ελαχιστοποίηση των δυνάμεων άνωσης που ασκούνται στον αγωγό διότι η άνωση μπορεί να αλλοιώσει την μηκοτομή του αγωγού η οποία έχει κλίση μόλις 2,50‰ καθώς και στην μακρόχρονη, ανεξάρτητη, εύρυθμη και ασφαλή λειτουργία του αποχετευτικού δικτύου.

 Οι νέες εργασίες, που απαιτούνται να εκτελεσθούν, για την αντιμετώπιση των παραπάνω προβλημάτων είναι οι εξής :

* Αντιστηρίξεις παρειών χάνδακος με μεταλλικά πετάσματα (Α.Τ. 1ΝΤ/1)
* Εξυγιαντικές στρώσεις με αμμοχαλικώδη υλικά με θραυστό υλικό λατομείου (Α.Τ. 1ΝΤ/2).
* Γεωύφασμα στραγγιστηρίων (Α.Τ. 1ΝΤ/3)
* Σωληνώσεις αποστράγγισης με σωλήνες από πολυαιθυλένιο υψηλής πυκνότητας (HDPE), διπλού δομημένου τοιχώματος, με λεία εσωτερική επιφάνεια δίκτυα με σωλήνες SN4, DN/ΟD 200 mm (Α.Τ. 1ΝΤ/4)

 Οι εργασίες των οποίων οι ποσότητες τους αυξάνουν, για την αντιμετώπιση των παραπάνω προβλημάτων είναι οι εξής :

* Εκσκαφή ορυγμάτων υπογείων δικτύων σε έδαφος γαιώδες ή ημιβραχώδες Με πλάτος πυθμένα έως 3,00 m, με την πλευρική απόθεση των προϊόντων εκσκαφής. Για βάθος ορύγματος έως 4,00 m (Α.Τ. 1).
* Διάστρωση και εγκιβωτισμός σωλήνων με άμμο λατομείου (Α.Τ. 5)
* Επίχωση κάθε είδους ορυγμάτων εντός πόλεων με θραυστό υλικό λατομείου της Π.Τ.Π. Ο-150 (Α.Τ. 6)
* Φορτοεκφόρτωση προϊόντων εκσκαφής γαιωδών ή ημιβραχωδών και αμμοχάλικων με την μεταφορά σε οποιαδήποτε απόσταση (Α.Τ. 7)
* Λειτουργία εργοταξιακών αντλητικών συγκροτημάτων diesel ή βενζινοκίνητα ισχύος 2,0hp έως 5,0 hp. (A.T. 8)
* Σωληνώσεις από σκληρό πολυαιθυλένιο υψηλής πυκνότητας (HDPE) DN200 mm/PN10 atm (A.T. 24)

 Οι ποσότητες όλων των παραπάνω εργασιών έχουν προκύψει από λεπτομερείς προμετρήσεις και φαίνονται στο Ανακεφαλαιωτικό Πίνακα εργασιών που συνοδεύει η παρούσα έκθεση.

**Γ) ΟΙΚΟΝΟΜΙΚΑ ΣΤΟΙΧΕΙΑ**

|  |  |  |
| --- | --- | --- |
|  | **ΑΡΧΙΚΗ ΣΥΜΒΑΣΗ** | **1ος Α.Π.Ε.** |
| **ΕΡΓΑΣΙΕΣ** | 5.524.331,73 | 5.858.013,13 |
| **ΑΠΡΟΒΛΕΠΤΑ** | 497.189,86 | 163.508,46 |
| **ΔΑΠΑΝΗ ΕΡΓΑΣΙΩΝ** | 6.021.521,59 | 6.021.521,59 |
| **ΑΝΑΘΕΩΡΗΣΗ** | 89.202,97 | 89.202,97 |
| **ΣΥΝΟΛΟ** | 6.110.724,56 | 6.110.724,56 |
| **ΦΠΑ 23%** | 1.405.466,65 | 1.405.466,65 |
| **ΣΥΝΟΛΙΚΗ ΔΑΠΑΝΗ** | 7.516.191,21 | 7.516.191,21 |

Από τα απρόβλεπτα της αρχικής σύμβασης διατίθεται ποσό 333.681,40 € για την εκτέλεση νέων εργασιών. Η συνολική δαπάνη του προτεινόμενου 1ου Ανακεφαλαιωτικού Πίνακα Εργασιών διαμορφώνεται σε ισοζύγιο με την αρχική στο ποσό των 7.516.191,21 € (λαμβανομένου υπόψη του Φ.Π.Α.).

Η προτεινόμενη τροποποίηση δεν επισύρει τροποποιήσεις σε στοιχεία της απόφασης ένταξης και συγκεκριμένα στα εξής στοιχεία: α) δημόσια δαπάνη της πράξης, β) δημόσια δαπάνη στις επί μέρους κατηγορίες δαπανών (άμεσες/έμμεσες), γ) παραδοτέα και δ) δείκτες.

Προτείνουμε την έγκριση του παρόντος 1ου Ανακεφαλαιωτικού Πίνακα Εργασιών.

Το Δ.Σ. αφού μελέτησε όλα τα παραπάνω και άκουσε την εισήγηση του Προέδρου, έπειτα από διαλογική συζήτηση αφού έλαβε υπόψη το N. 1069/1980, όπως τροποποιήθηκε με το Ν. 2307/95 (ΦΕΚ 113/15-06-95),

**αποφάσισε και εγκρίνει ομόφωνα**

Τον πρώτο ανακαφαλαιωτικό πίνακα εργασιών του έργου **«ΑΠΟΧΕΤΕΥΤΙΚΑ ΔΙΚΤΥΑ, ΑΝΤΛΙΟΣΤΑΣΙΑ – ΚΑΤΑΘΛΙΠΤΙΚΟΙ ΑΓΩΓΟΙ ΤΟΥ Δ.Δ. ΑΝΑΤΟΛΙΚΟΥ ΔΗΜΟΥ ΧΑΛΑΣΤΡΑΣ».**

Ο παρών ανακαφαλαιωτικός πίνακας εργασιών να διαβιβαστεί στο ΕΠΠΕΡΑΑ προς έγκριση

Η απόφαση αυτή πήρε αύξοντα αριθμό**: 82/2013**

Αφού εξαντλήθηκαν τα θέματα της ημερήσιας διάταξης λύνεται η συνεδρίαση.

Για το παραπάνω θέμα συντάχτηκε το πρακτικό αυτό και υπογράφεται ως εξής:

|  |
| --- |
| Ο A. Πρόεδρος της ΔΕΥΑ Κιλκίς   |
| **Κωνσταντίνος Παπαδόπουλος**  Αντιδήμαρχος Κιλκίς |

|  |
| --- |
| Μέλος  |
| **Δημήτριος Β. Τσαντάκης** Δημοτικός Σύμβουλος |

|  |
| --- |
| Μέλος  |
| **Κωνσταντίνος Πάταρας** Δημοτικός Σύμβουλος |

|  |
| --- |
| Μέλος  |
| **Σισμανίδης Ιωάννης** Δημοτικός Σύμβουλος |

|  |
| --- |
| Μέλος  |
| **Κασκαμανίδου Ουρανία** Εκπρόσωπος Συλλόγου Εργαζομένων |

|  |
| --- |
| Μέλος  |
| **Ιωάννης Δημητριάδης** Εκπρόσωπος Δημοτών  |